ไม่ได้มาสาขานี้นานมากหลังจากที่ร้านได้ปรับปรุงต่อเติมใหม่เพิ่งได้มาเป็นครั้งแรกค่ะ ร้านเพิ่มโซนที่นั่งเยอะมากจนตอนแรกเรายังคิดเลยว่าบริการต้องช้าแน่ๆ แต่เราคิดผิดค่ะ ไปถึงปุ๊บน้องๆพนักงานจัดแจงหาที่นั่งให้อย่างรวดเร็วพร้อมเอาเมนูให้เราเลือก แล้วซักพักก็มารับออเดอร์แบบไม่ทันได้เรียกเลย อาหารถูกเสิร์ฟมาค่อนข้างเร็วทั้งๆที่ลูกค้าเยอะมาก เราเลือกเป็นสเต็กอกไก่สอดไส้แฮมชีส จานใหญ่เหมือนเดิมค่ะ ไก่ทอดเนื้อนุ่ม ไส้ชีสเยิ้ม เสิร์ฟมาพร้อมสลัดสดกรอบอร่อยเข้ากันมาก มื้อนี้เป็นอีกหนึ่งมื้อที่ประทับใจ(โดยเฉพาะเรื่องการบริการค่ะ)